Diari Oficial de la Generalitat Valenciana


Sumari del DOGV 9321, del 20-04-2022 (2022/2919)

Bases i convocatòria del procés selectiu per a la selecció de tres places de monitor o monitora ocupacionals especialitzats i per a la creació de borsa de treball.
-------------------------------------------------------------------------------------------------------------------------------------------------------------------

### Dades del document

Número de DOGV
:   9321

Data del DOGV
:   20-04-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/2919


Data del document
:   17-03-2022

Organisme emissor
:   Diputacio Provincial d'Alacant

Tipus de document
:   Anunci

Descriptors 

:   * concurs administratiu

Bases i convocatòria del procés selectiu per a la selecció de tres places de monitor o monitora ocupacionals especialitzats i per a la creació de borsa de treball. [2022/2919]  
En el Butlletí Oficial de la Província d'Alacant, número 106 de data 7 de juny de 2021, es van publicar les bases íntegres de les proves selectives, aprovades i convocades per acord de la Junta de Govern, adoptat en sessió ordinària celebrada el 12 de maig de 2021 €en virtut de les competències delegades per resolució del president número 2946, de 24 de juliol de 2019 (BOP 145, 01.08.2019), per a cobrir, pel procediment de concurs oposició, 3 places de monitor ocupacional especialitzat, vacants en la plantilla d'aquesta Diputació Provincial, dins de les places reservades a funcionaris de carrera, i incloses en l'oferta d'ocupació pública de l'any 2017, 1 plaça pel torn lliure en el marc del procés d'estabilització, i 2 pel torn de promoció interna, així com creació de borsa de treball, el corresponent extracte d'aquestes en el Diari Oficial de la Generalitat Valenciana, número 9133, de data 22 de juliol de 2021. A conseqüència de la modificació operada mitjançant acord de la Junta de Govern adoptat en sessió ordinària celebrada amb data 2 de març de 2022, i després d'haver-se publicat la versió consolidada corresponent d'aquestes bases reguladores en el Butlletí Oficial de la Província d'Alacant número 48, de data 10 de març de 2022; procedeix publicar nou extracte d'aquestes en el DOGV, i deixar sense efecte l'anterior anunci en aquest diari.  
  
Aquestes places estan incloses en l'escala d'administració especial, subescala serveis especials, classe comeses especials, dotades amb els emoluents corresponents al subgrup de classificació «C1» de l'article 76 del Decret legislatiu 5/2015, de 30 d'octubre i altre que corresponguen de conformitat amb la normativa vigent.  
La resolució aprovatòria de la llista d'aspirants admesos i exclosos es publicarà en el Butlletí Oficial de la Província d'Alacant. En aquest Butlletí s'anunciarà, així mateix, el dia, hora i lloc de celebració del primer exercici de la fase d'oposició i els successius anuncis de la present convocatòria es publicaran en el tauler d'anuncis de la corporació.  
  
El termini de presentació d'instàncies serà de vint dies hàbils, a comptar del següent al de la publicació de l'anunci-extracte en el Boletín Oficial del Estado.  
Cosa que es fa pública per a general coneixement i de les persones interessades.  
  
Alacant, 17 de març de 2022.- El cap de Servei: Francisco J. Tornel Saura.  El diputat d'Emergències, Recursos Humans i Repte Demogràfic: Francisco Javier Sendra Mengual. La secretària general: Amparo Koninkx Frasquet.